# **Bud på velkomstmail til frivillige besøgsvenner**

**STORT VELKOMMEN** som frivillig besøgsven i [lokalafdelingens navn].

Jeg/vi er rigtig glade for, at du vil gå ind i opgaven, og at du vil være med til at gøre en forskel på et vigtigt område.

Jeg håber, du bliver glad for det, og at det bliver både berigende og sjovt for jer begge at lære hinanden at kende.

Jeg vedhæfter i mailen et rejseafregningsdokument, som du regelmæssigt kan indsende til mig, når den er udfyldt, og hvis du gerne vil have dækket dine transportudgifter. Husk at medindsende kvitteringerne. Jeg vil herefter videresende det til økonomiafdelingen, som derefter udbetaler til dig.

Husk at du løbende kan bruge mig som sparring, hvis du har brug for at drøfte relationen til din borger.

**Vedr. kurser og nyhedsbrev**:

Hold meget gerne løbende øje med SINDs gratis kurser på hjemmesiden. På linket nedenfor kan du orientere dig mht. kommende kurser for frivillige: <https://sind.dk/frivilligunivers/kurser>

Ca. hver anden måned udbydes der eksempelvis et online-kursus for nye frivillige, som vil være relevant for dig.

Jeg vil også anbefale dig at tilmelde dig SINDs nyhedsbrev, som udkommer hver 2. uge: <https://sind.dk/nyheder/nyhedsbrev>

Ellers vil jeg bare ønske dig god vind med dit frivillige arbejde, og jeg håber meget, du bliver glad for det😊.

Bedste hilsener [koordinatorens navn]